CELEX: 62017CN0438
Language: bg
Date: 2017-07-20 00:00:00
Title: Дело C-438/17: Преюдициално запитване от Bundesverwaltungsgericht (Германия), постъпило на 20 юли 2017 г. — Bundesrepublik Deutschland/Taus Magamadov

16.10.2017   
            
            
               BG
            
            
               Официален вестник на Европейския съюз
            
            
               C 347/9
            
         Преюдициално запитване от Bundesverwaltungsgericht (Германия), постъпило на 20 юли 2017 г. — Bundesrepublik Deutschland/Taus Magamadov
   (Дело C-438/17)
   (2017/C 347/10)
   Език на производството: немски
   
      Запитваща юрисдикция
   
   Bundesverwaltungsgericht
   
      Страни в главното производство
   
   
      Жалбоподател: Bundesrepublik Deutschland
   
      Ответник: Taus Magamadov
   
      Преюдициални въпроси
   
   
               1)
            
            
               Допуска ли преходната разпоредба на член 52, първа алинея от Директива 2013/32/ЕС (1) прилагането на национална разпоредба, съгласно която в изпълнение на разширеното в сравнение с предходната разпоредба правомощие по член 33, параграф 2, буква а) от Директива 2013/32/ЕС молба за международна закрила е недопустима, ако на кандидата е предоставена субсидиарна закрила в друга държава членка, доколкото при липса на национални преходни разпоредби националната разпоредба следва да се прилага и за молби, подадени преди 20 юли 2015 г.? Важи ли това включително когато в съответствие с член 49 от Регламент (ЕС) № 604/2013 за съответната молба за убежище все още изцяло се прилага Регламент (ЕО) № 343/2003?
            
         
               2)
            
            
               По-специално позволява ли преходната разпоредба на член 52, първа алинея от Директива 2013/32/ЕС държавите членки да прилагат с обратна сила разширеното правомощие по член 33, параграф 2, буква а) от Директива 2013/32/ЕС, в резултат на което са недопустими и молби за убежище, подадени преди влизането в сила на Директива 2013/32/ЕС и преди транспонирането на национално равнище на това разширено правомощие, по които обаче не е взето окончателно решение към момента на транспонирането?
            
         
      (1)  Директива 2013/32/ЕС на Европейския парламент и на Съвета от 26 юни 2013 година относно общите процедури за предоставяне и отнемане на международна закрила (ОВ L 180, 2013 г., стр. 60).